OpenLLM-France/wikimedia huggingface dataset:
# Tiranet orellut pit-roig

El tiranet orellut pit-roig (Leptopogon rufipectus) és un ocell de la família dels tirànids (Tyrannidae).

## Hàbitat i distribució

Habita localment als Andes de l'extrem sud-oest de Veneçuela, Colòmbia, est de l'Equador i nord del Perú.

## Referències

* ↑ «Tiranet orellut pit-roig». Cercaterm. TERMCAT, Centre de Terminologia. Rev. 20/06/2021(català)
# Tiranet orellut emmascarat

El tiranet orellut emmascarat (Phylloscartes flaviventris) és un ocell de la família dels tirànids (Tyrannidae).

## Hàbitat i distribució

Habita els boscos de les muntanyes de Veneçuela.

## Referències

* ↑ «Tiranet orellut emmascarat». Cercaterm. TERMCAT, Centre de Terminologia. Rev. 20/06/2021(català)
# Utopia (Texas)

Utopia és una concentració de població designada pel cens dels Estats Units a l'estat de Texas. Segons el cens del 2000 tenia 241 habitants.

## Demografia

Segons el cens del 2000, Utopia tenia 241 habitants, 111 habitatges, i 69 famílies. La densitat de població era de 31,5 habitants per km².
Dels 111 habitatges en un 23,4% hi vivien nens de menys de 18 anys, en un 52,3% hi vivien parelles casades, en un 9% dones solteres, i en un 37,8% no eren unitats familiars. En el 35,1% dels habitatges hi vivien persones soles el 22,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,17 i el nombre mitjà de persones que vivien en cada família era de 2,77.
Per edats la població es repartia de la següent manera: un 23,2% tenia menys de 18 anys, un 4,1% entre 18 i 24, un 21,6% entre 25 i 44, un 23,7% de 45 a 60 i un 27,4% 65 anys o més.
L'edat mediana era de 46 anys. Per cada 100 dones de 18 o més anys hi havia 88,8 homes.
La renda mediana per habitatge era de 28.281 $ i la renda mediana per família de 35.893 $. Els homes tenien una renda mediana de 25.714 $ mentre que les dones 16.667 $. La renda per capita de la població era de 18.608 $. Aproximadament el 15,5% de les famílies i el 19,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Utopia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Utopia». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Pau (nom)

Pau és un nom català d'origen llatí que prové del cognomen romà Paulus, més tard esdevingut praenomen i estès entre els cristians gràcies a l'apòstol Sant Pau (llatí: Paulus).
* Pau d'Alexandria, escriptor grec d'astrologia.
* Pau de Tars, apòstol Sant Pau.
* Pau I de Constantinoble, patriarca de Constantinoble.
* Pau II de Constantinoble, patriarca de Constantinoble.
* Pau I d'Emesa, bisbe d'Emesa.
* Pau II d'Emesa, bisbe d'Emesa.
* Pau Bisbe, bisbe del segle v.
* Pau el Diaca, monjo italià i historiador.
* Pau de Pannònia, religiós del segle v.
* Pau el Persa, deixeble de Nestori.
* Pau de Samòsata, cèlebre heresiarca sirià del segle iii.
* Pau el Silenciari, poeta romà d'Orient.
* Pau el Ximple, religiós egipci.
* Pau el Sofista, sofista grec d'Egipte.
* Pau de Tir, sofista o retòric grec.
* Pau d'Egina, metge i escriptor grec de medicina.
* Pau Catena, ministre de l'emperador Constanci II.
* Pau Giustiniani (1476 - 1528), monjo camaldulès i beat, fundador dels Eremites de Monte Corona.
* Pau Claris i Casademunt (1586 - 1641), 94è President de la Generalitat de Catalunya.
* Pau de la Creu (1694 - 1775), sacerdot italià.
* Pau Casals i Defilló (1876 - 1973), violoncel·lista i compositor català.
* Pau Riba i Romeva (1948), músic i escriptor mallorquí.
* Pau Gasol (1980), jugador de bàsquet català.
* Papes de Roma:
** Papa Pau I
** Papa Pau II
** Pau III
** Pau IV
** Pau V
** Pau VI
** Joan Pau I
** Joan Pau II
# Parotia

Parotia és un gènere d'ocells de la família dels paradiseids (Paradisaeidae).

## Taxonomia

Segons la Classificació del Congrés Ornitològic Internacional (versió 2.6, 2010) aquest gènere està format per 6 espècies:
* Parotia sefilata - ocell del paradís de Pennant.
* Parotia carolae - ocell del paradís de Carola.
* Parotia berlepschi - ocell del paradís de Berlepsch.
* Parotia lawesii - ocell del paradís de Lawes.
* Parotia helenae - ocell del paradís d'Helena.
* Parotia wahnesi - ocell del paradís de Wahnes.

## Referències

* ↑ Gill, F.; Donsker, D.; Rasmussen, P. (Eds). 2023. IOC World Bird List (v13.1). doi: 10.14344/IOC.ML.13.1. https://www.worldbirdnames.org/bow/crows/
# Paulí de Tir

Paulí de Tir (grec antic: Παυλι̂νος, Paulinos; llatí: Paulinus) va ser bisbe de Tir.
Era probablement nadiu d'Antioquia i per això també se l'anomena Paulí d'Antioquia. Va ser contemporani i amic d'Eusebi de Cesarea que li va dedicar un dels llibres de la seva Historia Ecclesiastica.
Quan va ser nomenat bisbe de Tir, va restaurar l'església d'aquesta ciutat, destruïda pels pagans durant la persecució de Dioclecià i els seus successor (després del 303), restauració efectuada després de la mort de Maximí Daia l'any 313. La dedicació del nou edifici va merèixer una oració, Πανηγυρικός, Oratio Panegyrica, que Eusebi de Cesarea va dirigir a Paulí i que es conserva.
En la controvèrsia arriana Paulí és presentat com un dels partidaris dels arrians, encara que probablement no estava massa compromès i era un moderat allunyat dels extrems. Se sap que va estar d'acord amb la decisió dels bisbes de Palestina que van donar a Arri el poder de celebrar assemblees dels seus partidaris però al mateix temps també devia donar suport al consell dels prelats a Arri de sotmetre's a Alexandre d'Alexandria. Eusebi de Nicomèdia va escriure una carta a Paulí on el recriminava pel seu silenci i per l'ocultació dels seus sentiments. Sant Atanasi d'Alexandria l'acusa d'haver tingut idees a favor de l'arrianisme.
Abans de morir va ser traslladat al bisbat d'Antioquia però es discuteix si era l'any 323 (abans del concili de Nicea) o el 331 (després). Le Quien situa el seu nomenament el 323 i la seva mort el 324.

## Referències

* ↑ Smith, William (ed.). «Paulinus». A Dictionary of Greek and Roman biography and mythology. [Consulta: 24 febrer 2022].
# Pere de Castellet i d'Icart

Pere de Castellet i d'Icart (Tarragona, ? — ~1571) fou un religiós que ostentà el títol de bisbe d'Urgell i copríncep d'Andorra.
Fou un gran defensor de la fe cristiana, en aquest sentit va actuar contra els hugonots que entraven al Principat de Catalunya a través de la seva diòcesi. Fet que li va impedir assistir al concili de Trento.
L'any 1566 va encarregar al dominicà Pere Màrtir Coma un manual contrareformista, de gran difusió.

## Referències

* ↑ «El bisbe Pere com a Bisbe d'Urgell». Arxivat de l'original el 2019-02-18. [Consulta: 17 febrer 2019].
* 1 2 «Bisbe Pere de Castellet». [Consulta: 2 febrer 2019].
# Paragua

«Paragua» té aquests significats:
* Paragua, nom espanyol de l'illa de Palawan
** Província de Paragua, després Província de Palawan, a les Filipines
*** Província de Paragua del Nord, província espanyola de les Filipines
*** Província de Paragua del Sud, província espanyopla de les Filipines
* Paragua, riu de Bolívia
* Paragua, riu de Veneçuela
# Parcs nacionals d'Àfrica del Sud

Àfrica del Sud és una zona geogràfica formada per Sud-àfrica, Namíbia, Botswana, Zimbàbue i Moçambic. Tota la regió té característiques físiques semblants. Les pluges són més freqüents cap a l'est a causa dels monsons estiuencs. A Sud-àfrica, la serralada Drakensberg domina el paisatge i conforma entorns molt diferents, i per això és la regió on hi ha més zones protegides. A l'oest es troben els grans deserts del Namib i el Kalahari. Al nord, grans rius com ara el Cunene, l'Okavango i el Zambezi separen aquesta regió d'Àfrica Central. Els grans parcs es troben sota aquesta línia: Etosha, Chobe, Moremi i Kruger. Una novetat són els parcs transfonterers, que protegeixen immenses zones de vida salvatge, com el Gran Limpopo i el Kgalaqadi, tots dos amb més de 30.000 quilòmetres quadrats, formats per la fusió de diversos parcs d'estats diferents.

## Botswana

* Àrea de Conservació Okavango-Zambezi
* Reserva natural de Mokolodi
* Reserva de caça del Kalahari Central
* Parc Nacional de Chobe
* Parc Nacional de Gemsbok (Parc Transfronterer de Kgalaqadi)
* Parc Nacional de Makgadikgasi Pans (Saladar de Makgadikgadi)
* Parc Nacional de Moremi
* Parc Nacional de Nxai Pan

## Moçambic

* Parc Nacional de Banhine
* Parc Nacional de Bazaruto
* Parc Nacional de Gorongosa
* Parc Transfronterer del Gran Limpopo
* Parc Nacional de Quirimbas
* Parc Nacional de Zinave

## Namíbia

* Àrea de Conservació Okavango-Zambezi
* Parc Nacional del Congost del riu Fish (Parc transfronterer de ǀAi-ǀAis/Richtersveld)
* Parc Nacional Costa dels Esquelets
* Parc Nacional Etosha
* Parc Nacional de Bwabwata
* Parc Nacional de Dorob
* Parc Nacional de Khaudom
* Parc Nacional de Mamili
* Parc Nacional de Mangetti
* Parc Nacional de Mudumu
* Parc Nacional de Namib-Naukluft
* Parc Nacional de Sperrgebiet
* Parc Nacional de Waterberg

## Sud-àfrica

* Parc Nacional del Cap Agulhas
* Parc Nacional Golden Gate Highlands
* Parc Nacional Kalahari Gemsbok (Parc transfronterer de Kgalagadi)
* Parc Nacional Kruger
* Parc Nacional Muntanya Zebra
* Parc Nacional de Table Mountain
* Parc Nacional del Bontebok
* Parc Nacional de Camdeboo
* Parc Nacional de Kainji Gemsbok
* Parc Nacional de Karoo
* Parc Nacional del Llac Knysna
* Parc Nacional de Marakele
* Parc Nacional de Namaqua
* Parc Nacional de Nwanedi
* Parc Nacional de Pilanesberg
* Parc Nacional de Richtersveld
* Parc Nacional de Royal Natal
* Parc Nacional de Tankwa Karoo
* Parc Nacional de Tsitsikamma
* Parc Nacional de Vaalbos
* Parc Nacional de Vhembe-Dongola
* Parc Nacional de West Coast
* Parc Nacional de Wilderness
* Parc Nacional de les Cascades d'Augrabies
* Parc Nacional dels Elefants d'Addo

## Zimbàbue

* Parc Nacional de Cecil Kop
* Parc Nacional de Chimanimani
* Parc Nacional de Chizarira
* Parc Nacional de Hwange
* Parc Nacional de Gonarezhou (Parc transfronterer del Gran Limpopo)
* Parc Nacional de Kazuma Pan
* Parc Nacional de Mana Pools i àrees de safari de Sapi i de Chewore
* Parc Nacional de Matobo
* Parc Nacional de Matusadona
* Parc Nacional de Matopos
* Parc Nacional de Nyanga
* Parc Nacional de Tshabalala
* Parc Nacional de les Cascades Victòria
# Parcs nacionals d'Islàndia

Des del 2008, Islàndia té tres parcs nacionals,abans del 2008 n'hi havia quatre,aquest any Jökulsárgljúfur i Skaftafell es van fusionar i s'incorporen al Parc Nacional de Vatnajökull. El Parc Nacional de Vatnajökull és també el parc nacional més gran d'Europa.

## Llista dels Parcs nacionals

| Nom | Localització | Establert | Àrea |
| Snæfellsjökull | Oest d'Islàndia | 2001 | 170 km$^2$ (66 sq mi) |
| Vatnajökull | Sud-est d'Islàndia | 2008 | 12,000 km$^2$ (4,600 sq mi) |
| Þingvellir* | Sud d'Islàndia | 1928 | |

### Antics parcs nacionals

| Nom | Foto | Localització | Establert | Àrea |
| Jökulsárgljúfur | | Nord d'Islàndia | 1973 | |
| Skaftafell | | Sud d'Iceland | 1967 | 4,807 km$^2$ (1,856 sq mi) |

## Referències

* ↑ «Þjóðgarðurinn Snæfellsjökull». Environment agency of Iceland. ust.is. [Consulta: 12 maig 2012].
# Paul Verhaegh

Paul Verhaegh, nascut l'1 de setembre de 1983 a Kronenberg, Limburg (Països Baixos), és un exfutbolista neerlandès que jugava com a lateral dret.

## Carrera

Verhaegh va començar la seua carrera a l'equip local del PSV Eindhoven, fent 33 aparicions en lliga mentre estava cedit a l'AGOVV Apeldoorn. Llavors se va transferir al FC Den Bosch en 2004, fent 32 aparicions en lliga, per acabar anant al SBV Vitesse després de la temporada 2004–05. Després de quatre anys, deixà Vitesse Arnhem i va signar un contracte per dos anys amb l'FC Augsburg el 27 de maig del 2010.

## Carrera internacional

Va ser membre de l'esquadra neerlandesa que va guanyar el Campionat de la UEFA sub-21 del 2006.
El 13 de maig de 2014 va ser inclòs per l'entrenador de la selecció dels Països Baixos, Louis Van Gaal, a la llista preliminar de 30 jugadors per representar aquest país a la Copa del Món de Futbol de 2014 al Brasil. Finalment va ser confirmat en la nòmina definitiva de 23 jugadors el 31 de maig.

## Referències

* ↑ «Paul Verhaegh» (en (neerlandès)). Voetbal International. Arxivat de l'original el 2011-09-07. [Consulta: 15 febrer 2010].
* ↑ FC Augsburg verpflichtet Verteidiger Verhaegh
* ↑ AFP. «Van Gaal incluye ocho subcampeones mundiales». FIFA, 13-05-2014. Arxivat de l'original el 2014-05-15. [Consulta: 15 maig 2014].
* ↑ Agencia EFE. «Robben y Sneijder encabezan la lista de 30 de Holanda». ESPN, 13-05-2014. [Consulta: 15 maig 2014].
* ↑ «Definitieve WK-selectie Oranje» (en neerlandès). OnsOranje, 31-05-2014. Arxivat de l'original el 2014-05-31. [Consulta: 31 maig 2014].
* ↑ AFP. «Lista sin sorpresas de Países Bajos». FIFA, 31-05-2014. Arxivat de l'original el 2014-06-01. [Consulta: 31 maig 2014].
* ↑ Agencia EFE. «Sin sorpresas en la lista de Holanda para el Mundial». ESPN, 31-05-2014. [Consulta: 31 maig 2014].
# Pere Careta i Sans

Pere Careta i Sans (Sentmenat, 1882 — Mollet del Vallès, 1960) fou un industrial català. Fou designat alcalde de Mollet del Vallès el 5 de març de 1942 fins al 18 d'octubre de 1943.
Fill d'una família catòlica tradicionalista, va néixer a Sentmenat l'any 1882 i el 1917 ja residia a Mollet del Vallès. Fou propietari d'un taller mecànic dedicat al treball del ferro, que anys més tard el seu fill, Ramon Careta i Pou, continuà i amplià amb la reparació de maquinària. També fou vocal de la primera junta del Casal Familiar Tradicionalista creat l'abril de 1933, membre de la V.O. Tercera Franciscana i de la Liga de Perseverancia local.
Formà part de la Comissió Gestora presidida per Josep Riba i Falgueras, després dels Fets d'Octubre de 1934. En acabar la Guerra Civil, s'afilià a la Falange Española i fou designat alcalde de Mollet del Vallès del 5 de març de 1942 fins al 18 d'octubre de 1943, renovant totalment la corporació municipal. Es creen noves comission per tal gestionar millor l'Ajuntament, com per exemple, la comissió d'hisenda, governació, obres, cultura (presidida per Ramon Negre i Pou), i d'abastiments. Posteriorment, fou 2n Tinent d'Alcalde i Síndic, de l'octubre de 1943 al febrer de 1949, i representant de l'ajuntament a la Junta de Beneficència el 1946. Va morir a Mollet del Vallès l'any 1960. El seu fill, Ramon Careta i Pou, fou alcalde del mateix municipi entre el 1963 i 1965.

## Referències

* ↑ Bernal, Dolors; Corbalán, Joan; Lardín, Antoni «Els alcaldes de Mollet del Vallès: del 1939 fins al 2001» ( PDF). Notes, Vol. 16, 2001, pàg. 81-94. ISSN: 1133-7818 [Consulta: 30 març 2016].
* ↑ Suárez i González, M. Àngels. La Segona República i la Guerra Civil a Mollet del Vallès. Mollet del Vallès: Ajuntament de Mollet del Vallès, 2000. ISBN 8477947473.
* ↑ Figueras Sánchez, Marta; Díaz Trujillo, Adriana «El poder local a Mollet durant els primers anys del nou règim 1939-1945» ( PDF). Notes, Vol. 24, 2009, pàg. 179-184. ISSN: 1133-7818 [Consulta: 1r abril 2016].

## Enllaços externs

* Alcaldes i alcaldesses del Vallès Oriental (des del 1901 fins a l'actualitat)
# Phil Nex

Phil Nex (1928 - p. segle XXI) fou un pilot de motocròs anglès de renom internacional durant la dècada del 1950, quan fou un dels principals competidors al Campionat d'Europa de motocròs, predecessor del mundial. Formà part de l'equip estatal britànic que guanyà el Motocross des Nations el 1952. El 1954 va guanyar el Gran Premi de Gran Bretanya, disputat a Hawkstone Park el 4 de juliol, i quedà subcampió darrere de Geoff Ward al Campionat britànic.

## Palmarès

Font:
| Any | Motocicleta | Campionat d'Europa | Campionat britànic |
| 1951 | BSA | - | 9è |
| 1952 | BSA | 9è | 7è |
| 1953 | BSA | 7è | 5è |
| 1954 | BSA | 5è | 2n |
| 1955 | BSA | 15è | 5è |
| 1956 | BSA | - | 10è |

## Referències

* ↑ Walker, Mick. The BSA Gold Star (en anglès). Redline Books, 2004, p. 60. ISBN 9780954435738.
* 1 2 «Phil Nex» (PDF) (en francès). memotocross.fr. [Consulta: 8 gener 2020].
* ↑ «Palmares du Mondial Mx 3» (en francès). memotocross.fr. [Consulta: 6 gener 2020].
* ↑ «Grande Bretagne - Auto Cycle Union» (PDF) (en francès). memotocross.fr, 24-02-2023. [Consulta: 27 febrer 2023].
# Pica-soques de Myanmar

El pica-soques de Myanmar (Sitta victoriae) és un ocell de la família dels sítids (Sittidae).

## Hàbitat i distribució

Viu als boscos dels turons de l'oest de Myanmar.

## Referències

* ↑ «Pica-soques de Myanmar». Cercaterm. TERMCAT, Centre de Terminologia. Rev. 20/01/2022(català)
# Pica-soques de Przewalski

El pica-soques de Przewalski (Sitta przewalskii) és un ocell de la família dels sítids (Sittidae) que habita els boscos del sud-est del Tibet i oest de la Xina.

## Referències

* ↑ «Pica-soques de Przewalski». Cercaterm. TERMCAT, Centre de Terminologia. Rev. 20/01/2022(català)
# Pica-soques de la Xina

El pica-soques de la Xina (Sitta villosa) és un ocell de la família dels sítids (Sittidae).

## Hàbitat i distribució

Habita boscos de coníferes, sobre tot pins, a l'oest i nord-est de la Xina, cap al nord-est fins Manxúria i Corea.

## Referències

* ↑ «Pica-soques de la Xina». Cercaterm. TERMCAT, Centre de Terminologia. Rev. 20/01/2022(català)
# Pica-soques de Krüper

El pica-soques de Krüper (Sitta krueperi) és una espècie d'ocell de la família dels sítids (Sittidae) que habita zones boscoses des de Turquia, cap a l'est fins al Caucas.

## Referències

* ↑ Pica-soques de Krüper a Termcat Rev. 31/10/2012
# Pere Margarit

Pere Bertran i de Margarit, conegut com el capità Margarit o Pere Margarit i en alguns textos Mosén Pedro Margerite, va ser un cavaller de l'Orde de Santiago, Senyor del Castell d'Empordà, militar, marí i colonitzador català. Va néixer a l'Empordà a mitjans segle xv.
Fill d'en Joan Bertran i Carroç, cavaller barceloní, i na Constança Margarit i Santfeliu, senyora de Castell d'Empordà. El seu avi patern fou Berenguer Bertran i Ça Rovira, i el matern fou Bernat Margarit i de Peguera.
Amic dels Reis Catòlics, va estar al setge de Granada.
Va embarcar en el segon viatge de Cristòfor Colom com a cap militar de l'expedició. Colom el va nomenar governador de la fortalesa de Sant Tomàs, a Hispaniola. Va ser acusat d'excessos contra els indis.
Va prendre partit pels enemics de Colom, i, mentre aquest es trobava a Cuba, va emprendre la tornada a Espanya en les naus de Bartomeu Colom.
Una vegada a Espanya, el 1494, acusà Colom de mal govern a les Índies. Seguí a sou de la cort i l'últim que se'n sap és que vivia a Saragossa l'any 1497.

## Testament

Va fer testament a Barcelona el 25 de juny de 1493 poc abans de partir en el segon viatge de Colom. Demanà que l'enterressin a l'església parroquial de Sant Martí de Llaneres, a Castell d'Empordà. Nomena hereu de:
| « | "tots els seus béns, mobles i immobles, ... a Joan Bertran, el seu pare, mentre aquest visqui, instituint-lo hereu universal. Si el dia del seu òbit el seu pare no visqués, o bé fos viu però no pogués ésser el seu hereu universal aleshores el substitueix pel seu primogènit, Lluís". | » |
| « | "Suplica al rei Ferran que faci gràcia i concessió al seu fill Lluís d'una renda vitalícia de mil sous barcelonins i que rebi com a familiar, domèstic i contino el seu segon fill, n'Alfonso, durant la seva absència arran del viatge que de voluntat del rei ha de fer a les Índies i illes dels infidels". | » |

## Enllaços externs

* Testament de Pere Margarit Arxivat 2016-03-28 a Wayback Machine.

## Bibliografia

* Enciclopedia General del Mar. Edicions Garriga Barcelona (1957)
# Permeància

La permeància, en general, és el grau en el qual un material admet el flux de matèria o d'energia. Es denota, normalment per la lletra majúscula cal·ligràfica P: ${\mathcal {P}}$.

## Electromagnetisme

En electromagnetisme, la permeància és la magnitud inversa de la reluctància. En un circuit magnètic, la permeància dona una mesura de la quantit de flux magnètic per un cert nombre d'espires de corrent elèctric. Un circuit magnètic funciona gairebé com si hi corregués el flux, per tant la permeància és més gran com més gran és la superfície de la secció transversal del material conductor. Aquest concepte és anàleg a la conductància en els circuits elèctrics.
La permeància magnètica ${\mathcal {P}}$ és definida com l'invers de la reluctància magnètica ${\mathcal {R}}$ (en analogia amb la reciprocitat entre la conductància i la resistència elèctriques):
    ${\mathcal {P}}={\frac {1}{\mathcal {R}}}$
que pot ser reescrit com
    ${\mathcal {P}}={\frac {\Phi _{B}}{NI}}$
utilitzant la llei de Hopkinson (l'anàloga en circuits magnètics de la llei d'Ohm en circuits elèctrics) i la definició de la força magnetomotriu (anàloga magnètica de la força electromotriu):
    ${\mathcal {F}}=\Phi _{B}{\mathcal {R}}=NI$
on:
    Φ$_B$ és el flux magnètic,
    I és la intensitat, en amperes,
    N, és l'índex o nombre d'espires.
Alternativament, en termes de la permeabilitat magnètica (anàloga a la conductivitat elèctrica):
    ${\mathcal {P}}={\frac {\mu A}{\ell }}$
on:
    μ és la permeabilitat del material,
    A és l'àrea de la secció transversal,
    $\ell$ és la longitud magnètica.
La unitat del sistema internacional de la permeància magnètica és el Henry (H), que correspon a webers per ampere-volta.

## Ciència de materials

En ciència de materials, la permeància és el grau en què un material transmet una altra substància.

## Enllaços externs
### Electromagnetisme

* Properties of Magnetic Materials (unitats de la permèancia magnètica)

### Ciència de materials

* Bombaru, D., Jutras, R., and Patenaude, A., "Air Permeance of Building Materials". Summary report prepared by, AIR-INS Inc. for Canada Mortgage and Housing Corporation, Ottawa, 1988.

## Referències

* ↑ «What is permeance?» (en anglès). Circuit Globe. [Consulta: 30 maig 2020].
* ↑ «Permeance, definition» (en anglès). Merriam Webster. [Consulta: 30 maig 2020].
# Penat

«Penat» té aquests significats:
* Dret: Aquell qui ha rebut una 'pena (càstig).
* Penats, divinitats protectores de la família i de l'Estat a l'antiga Roma
# Futbol a Burundi

El futbol és l'esport més popular a Burundi. És dirigit per la Federació de Futbol de Burundi.

## Competicions

* Lligues:
** Primus Ligue
** Ligue B Bujumbura
** Ligue B Intérieur
* Copes:
** Copa burundesa de futbol
** Supercopa burundesa de futbol

## Principals clubs

Clubs amb més títols nacionals a 2019.
* Vital'O Football Club
* Inter FC Bujumbura
* Maniema Fantastique FC
* Associacion Sportif Inter Star
* Lydia Ludic Burundi Académic FC
* Prince Louis FC
* Muzinga FC
* Athlético Olympic FC
* Aigle Noir Makamba FC
* Le Messager FC de Ngozi
* Stella Matutina FC
* Flambeau de l'Est FC

## Principals estadis

| # | Estadi | Capacitat | Ciutat |
| 1 | Estadi Prince Louis Rwagasore | 10.000 | Bujumbura |

## Vegeu també

* Federació de Futbol de Burundi
* Selecció de futbol de Burundi

## Referències

* ↑ «Japan Football Association helps Burundi development». Goal.com, 17-08-2013. [Consulta: 2 desembre 2013].
* ↑ Muga, Emmanuel. «BBC SPORT | Football | African | Burundi's footballing exodus». BBC News, 09-08-2004. [Consulta: 2 desembre 2013].
* ↑ «Burundi - List of Champions». RSSSF, 2010.
* ↑ «Burundi - List of Cup Winners». rsssf.com. [Consulta: 16 desembre 2017].
# Cal Paradet

Cal Paradet és una masia situada al municipi de Castellfollit del Boix, a la comarca catalana del Bages.

## Referències

* ↑ «Castellfollit del Boix». Nomenclàtor oficial de toponímia major de Catalunya p. 255, 2017. Arxivat de l'original el 2023-07-11. [Consulta: 11 juliol 2023].